Acțiune introdusă la 2 octombrie 2023 – Vinatis/EUIPO - Global Rambla Restauración (VINATIS)
(Cauza T-605/23)
Limba în care a fost formulată acțiunea: franceza
Părțile
Reclamantă: Vinatis (Annecy, Franța) (reprezentant: J. Canlorbe, avocat)
Pârât: Oficiul Uniunii Europene pentru Proprietate Intelectuală (EUIPO)
Cealaltă parte din procedura care s-a aflat pe rolul camerei de recurs: Global Rambla Restauración, SL (Barcelona, Spania)
Datele privind procedura în fața EUIPO
Solicitantul mărcii în litigiu: reclamanta în fața Tribunalului
Marca în litigiu: cerere de înregistrare a mărcii Uniunii Europene verbale VINATIS –cererea de înregistrare nr. 18 274 852
Procedura care s-a aflat pe rolul EUIPO: procedură de opoziție
Decizia atacată: Decizia Camerei a cincea de recurs a EUIPO din 12 iulie 2023 în cauza R 2286/2022-5
Concluziile
Reclamanta solicită Tribunalului:
anularea în parte a deciziei atacate, în măsura în care a admis opoziția pentru anumite servicii desemnate de marca contestată în clasa 35;
respingerea opoziției pentru toate serviciile din clasa 35 vizate de opoziție;
obligarea EUIPO la plata cheltuielilor de judecată, inclusiv a celor suportate în cadrul procedurii în fața camerei de recurs a EUIPO.
Motivele invocate
încălcarea articolului 8 alineatul (1) litera (b) din Regulamentul (UE) 2017/1001 al Parlamentului European și al Consiliului;
încălcarea articolului 94 alineatul (1) din Regulamentul (UE) 2017/1001 al Parlamentului European și al Consiliului.
____________